Memmingen und seine Stodteie befindn si auf am oidn Gletscherplateau. Da Boden is in da Kernstod in da Mehrheit sandig, in de Ortsteile und dem Memminger Westn lehmig. An a baar Stelln hot da Gletscher Kiesvorkommen hinterlassen (z. B. auf da Steinheimer Flur). Im Ostn is da Grundwassaspiagl recht hoach (meist 1,5–2,5 Meta unta da Erdoberflächn), da entspringen vei kleanere Bacherl, de Stod liegt teilweis auf oidm Moorgebiet. Vo da san bereits zu Stodgründungszeiten Gewässer bündelt und in de Stod gleitet worn. Daduach is de Memminger Aach entstandn. Des Industriegebiet Nord is auf am fruchtbaren, humusreichen Boon und war ehemois de Kornkammer vo Obaschwaabn. Heit wern nur no Randgebiet in Richtung Heimertingen und Buxheim landwirtschaftlich gnutzt. Da Ortsteil Eisenburg liegt auf a Ansammlung vo greßane, duach den Gletscher zsammadruckte Stoaformationen, de a eigenes Hochplateau buidn.